Βασίλ Μετόντιεφ

Ο Βασίλ Μετόντιεφ () (1935-2019) ήταν Βούλγαρος διεθνής ποδοσφαιριστής, ο οποίος αγωνιζόταν ως μέσος, και μετέπειτα προπονητής.

Βιογραφία 
Γεννήθηκε στις 6 Ιανουαρίου 1935 στο Σαντάνσκι του Βασιλείου της Βουλγαρίας.

Καριέρα ως ποδοσφαιριστής

Σύλλογος 

Με την ομάδα της Λοκομοτίβ Σόφιας, κατέκτησε το Πρωτάθλημα Βουλγαρίας. Με την ίδια ομάδα, αγωνίστηκε σε 4 αναμετρήσεις του Κυπέλλου Πρωταθλητριών Ευρώπης στην διάρκεια της σεζόν 1964-1965.

Εθνική 

Με την Εθνική Βουλγαρίας, πραγματοποίησε συνολικά 17 διεθνείς συμμετοχές, χωρίς να πετύχει κάποιο τέρμα στην διάρκεια αυτών, μεταξύ του 1960 και του 1966. Κλήθηκε για πρώτη φορά στην Εθνική Βουλγαρίας στις 23 Νοεμβρίου 1960 ενόψει αναμέτρησης με αντίπαλο την Δυτική Γερμανία, ενώ η τελευταία του διεθνής συμμετοχή ήταν στις 16 Μαΐου 1965, σε αναμέτρηση απέναντι στην Πολωνία.

Ήταν μεταξύ των παικτών που επελέγησαν ενόψει του Παγκοσμίου Κυπέλλου του 1966.  Στην διάρκεια του Παγκοσμίου Κυπέλλου το οποίο διεξήχθη στην Αγγλία, δεν αγωνίστηκε σε καμία αναμέτρηση. Ωστόσο, αγωνίστηκε σε τρεις αναμετρήσεις που διεξήχθησαν στα πλαίσια των Προκριματικών του Παγκοσμίου Κυπέλλου του 1962.

Πέθανε στη Σόφια στις 29 Ιουλίου 2019.

Καριέρα ως προπονητής 
Ανέλαβε αρκετές φορές την τεχνική ηγεσία των Λοκομοτίβ Σόφιας και Λέφσκι Σόφιας. Με τους δύο παραπάνω συλλόγους, έλαβε μέρος στο Κύπελλο Πρωταθλητριών Ευρώπης, το Κύπελλο ΟΥΕΦΑ και το Κύπελλο Κυπελλούχων Ευρώπης.

Με την ομάδα της Λέφσκι Σόφιας, κατέκτησε τρία Πρωταθλήματα Βουλγαρίας και δύο Κύπελλα Βουλγαρίας.

Διακρίσεις

Παραπομπές 

Βούλγαροι ποδοσφαιριστές
Βούλγαροι Μακεδόνες
Ποδοσφαιριστές Εθνικής Βουλγαρίας
Ποδοσφαιριστές Παγκοσμίου Κυπέλλου 1966
Ποδοσφαιριστές Ακαντέμικ Σόφιας
Ποδοσφαιριστές Λοκομοτίβ Σόφιας
Βούλγαροι προπονητές ποδοσφαίρου
Προπονητές ποδοσφαίρου Λέφσκι Σόφιας
Ποδοσφαιριστές Πάρβα Λίγκα (Βουλγαρία)